**Contribuția disciplinelor la profilul de formare al absolventului de ciclu primar**

Disciplina : Limba și literatura română

Clasa a III-a

Unitatea de învățare: Primăvara

Subiectul: Textul creativ (compunerea) după un plan de idei

Competența specifică:

4.3.Realizarea unei scurte descrieri ale unor elemente din mediul apropiat pornind de la întrebări de sprijin

4.4. Povestirea pe scurt a unei întâmplări imaginate / trăite

Activitatea școlară de redactare a unui text creativ (compunere), în oricare din modalitățile la care se pretează ( după un șir de ilustrații, după benzi desenate, pe baza unor întrebări, după un plan de idei, după un tablou, cu cuvinte de sprijin etc.), poate conduce într-o manieră firească la dezvoltarea celor opt competențe cheie care încununează profilul absolventului de ciclu primar.

**Sarcina de lucru:** ***Citește următorul plan de idei și scrie un text creativ, dezvoltând fiecare idee din plan cu două- trei enunțuri. Dă-i un titlu potrivit.*** (Li se prezintă elevilor și o imagine sugestivă.)

Introducere:

* Locul, anotimpul și momentul zilei când are loc întâlnirea.

Cuprins:

* Înfățișarea mirifică a grădinii
* Întâlnirea neașteptată a Mariei cu Primăvara
* Darul primit de fetiță
* Dorința ascunsă a fetei
* Promisiunea Zânei Primăvara
* Lumina aurie a soarelui

Încheiere:

* Emoțiile provocate de întâlnirea neașteptată a Mariei cu Zâna Primăvară

**1.Comunicare în limba maternă:** Elevii citesc cerința și planul de idei, apoi, ajutându-se și de imaginea – suport, dezvoltă oral ideile din plan, exprimându-și gânduri, păreri, emoții prin enunțuri simple sau complexe la tema dată. Rolul cadrului didactic este acela de a îi ajuta să se exprime corect, să folosească expresii deosebite, aceasta presupunând integrarea cunoștințelor dobândite anterior.

2. **Comunicare în limbi stăine:** Copiii reactualizează denumirea în limba engleză a anotimpului primăvara - „ SPRING”, apoi audiază și vizionează un videoclip de pe Youtube, cu fragmentul corespunzător din suita „ANOTIMPURILE”, în engleză „The Four Seasons” de Antonio Vivaldi, oferindu-le totodată și câteva indicii despre autor și compoziție.

<https://www.youtube.com/watch?v=8aHfdHiRJdc>

 **3. Competențele matematice** sunt relevate prin structura compunerii, a respectării celor trei părți: introducere, cuprins și încheiere, prin identificarea numărului de alineate, sau prin respectarea unor cerințe de încadrare într-un anumit număr de cuvinte sau de rânduri. De asemenea, **competențele de bază în științe și tehnologii** pot fi regăsite în conținutul compunerii prin intermediul căreia elevul face referire la anumite caracteristici ale anotimpului primăvara, la fenomenele specifice, precum și la unele activități ale oamenilor și ale altor viețuitoare, comportamente responsabile în raport cu mediul.

 **4.** Utilizarea calculatorului și a videoproiectorului în lecție genereză efecte în planul dezvoltării **competențelor digitale** la elevi. În plus, pot fi solicitați să caute pe internet imagini, ghicitori sau poezii despre primăvară, în vederea în vederea realizării unei Cărticele despre anotimpuri.

**5. Copiii învață să învețe** atunci când își clarifică inițial ce presupune redactarea respectivei compuneri, ei sintetizându-și informațiile pe care deja le au, cunoștințele din varii domenii care le vor facilita îndeplinirea acestei sarcini de lucru prin concentrare și perseverență.

**6.** Planul compunerii, precum și ilustrația aferentă poziționează elevii în situația de

a- și imagina relaționarea între cele două personaje: Maria și Primăvara ( personificată). Astfel, ei își structurează un posibil dialog, făcând apel la formulele de politețe cunoscute, la o atitudine civică pe care fetița trebuie să o abordeze în raport cu natura înconjurătoare. Așadar, este evident impactul asupra dezvoltării **competențelor sociale și civice.**

**7**. Manifestarea curiozității față de tema propusă, încercările de a schița compunerea, hotărârea de a o duce la bun sfârșit fără teama de a greși, identificarea unor aspecte pozitive, utile, toate aceste sunt manifestări ale **spiritului de inițiativă.**

**8.** Exprimarea bucuriei de a crea folosindu-și toate resursele, de a explora prin intermediul imaginației, folosirea diverselor forme de exprimare : în scris, realizarea unui desen în concordanță cu compunerea, audierea fragmentului muzical și intonarea cântecului „Primăvara a venit”, la finalul activității, denotă **sensibilizarea și exprimarea culturală** elementară a elevului.